Publication: Magyar Közlöny
Issue: MK-2005-168 (Year: 2005, Number: 168)
Era: 2004-2010
Section: Az 1996. évi XXI. törvény és az Országos Területfejlesztési Koncepció 1998-as elfogadása óta
Paragraph Index: 3217

12. Közlekedéspolitika A közlekedéspolitika a területi célkitûzések érvényesítésének egyik legfontosabb eszköze, éppen ezért alakítása során a területfejlesztési politikai és az erre épülõ területrendezési tervek és elõírások messzemenõ figyelembevétele szükséges. A közlekedéspolitika feladata, hogy elõsegítse a fenntartható fejlõdést, javítsa az életkörülményeket, valamint a térségi megközelíthetõséget a társadalmi mobilitás és a versenyképesség fokozása érdekében. A területi felzárkózás elõsegítése, a területi versenyképesség, valamint az életminõség egyenlõtlenségeinek mérséklése érdekében a különbözõ térségi szinteken eltérõ fejlesztéseket kell alkalmazni, azonban minden szintnek prioritása az elérhetõség javítása. – A nagytérségi elérhetõség javítása érdekében különösen fontos a Dél-dunántúli és az Észak-alföldi régió bekapcsolása az ország gyorsforgalmi úthálózatába, egyúttal a transzverzális irányú úthálózat fejlesztése a dunántúli és alföldi régiók, illetve az ország északi és déli részei között. – Nagytérségi szinten prioritást élvez a régiók belsõ elérhetõségének javítása, valamint a meglévõ közúthálózat szakszerû karbantartása. – Megyei, kistérségi szinten legfontosabb a megyeszékhelyek, illetve kistérség központok elérhetõségének javítása, elkerülõ, tehermentesítõ utakkal. – Települési szinten idõszerû, hogy a zsáktelepülések (ahol indokolt) még hiányzó – hálózati kapcsolatait megteremtõ – összekötõ útjai megépüljenek. – Célszerû felülvizsgálni az országban meglévõ több tízezer kilométernyi földút-hálózat szerepét, melyek kedvezõ átjárhatóságot és megközelíthetõséget biztosíthatnának a vidék települései között. – A regionális szinten megvalósuló kerékpárúthálózat-fejlesztést célszerû komplex, integrált fejlesztés részeként (turizmus, marketing) megvalósítani. – A helyi és helyközi tömegközlekedés javítása, fejlesztése a környezetbarát közlekedési módok elõtérbe helyezésével, ahol lehetséges, a tömegközlekedési igények vasúti közlekedés felé orientálása elsõbbséget élvez. – A fõváros és az agglomerációs gyûrû között megvalósítandó fejlesztés: a tömegközlekedési módok átjárhatóságának biztosítása. – A vasúti fõ- és mellékvonal-hálózat, valamint a regionális mellékvonalak jelentõs részének a kiszolgáló létesítményekkel együttes fenntartása és korszerûsítése. – A kombinált közlekedési módok speciális feltételeinek megteremtésével (terminálok építése, vasúti jármûvek beszerzése, az ún. bi- és trimodális logisztikai központok hálózatának kialakítása) a vasúti áruszállítás kedvezõtlen helyzetének javítása. – A vízi közlekedés elõnyeinek kihasználásához szükséges az elavult jármûpark korszerûsítése, a hazai kikötõhálózat EU-normáknak megfelelõ kialakítása. Nagyobb folyóinkon és tavainkon a sport és rekreációs feltételek megteremtésével kell a turizmus céljait szolgálni. – További regionális repülõterek kialakítása valósuljon meg, melyekkel megteremtõdhetne az ország fõbb gazdasági-társadalmi központjainak kedvezõ elérésének lehetõsége bel- és külföldrõl egyaránt.

Source: https://magyarkozlony.hu/hivatalos-lapok/bd25a8d4258356318d0cbe5f63bd9b460c2bbdad/dokumentumok/15f51b3e24c89be23e9dac4198d569b7c5de633b/letoltes